ועדת הכספים, כנסת 17, פרוטוקול מספר 747, 2008-03-24 11:10

שי חרמש: אני פותח את ישיבת ועדת הכספים בנושא צו תעריף המכס והפטורים ומס קנייה על טובין (תיקון מס' 11), התשס"ח-2008 (סכומי מכס קצוב).

שי חרמש: יש כאן תיקון טעות.

שירלי אביבי: מדובר בעניין טכני בלבד.

שירלי אביבי: סעיף 10 לצו תעריף המכס, אנחנו מעדכנים את הסכומים הקצובים שנמצאים בתעריף המכס בהתאם לשינוי מדד המחירים לצרכן.

סמדר אלחנני: תכתבי שזה שינוי במדד.

שירלי אביבי: כן.

שירלי אביבי: בהתאם לשנה קודמת בהשוואה לשנה הנוכחית.

סמדר אלחנני: זה לא כתוב.

שירלי אביבי: בטעות, כאשר עשינו את הסעיף הזה, הושמטו שני פרטים שמדברים על שקדים, על אגוזים ועל ריבת תות.

שירלי אביבי: לכן הם לא עודכנו במהלך השנים.

שירלי אביבי: בשנה הזאת אנחנו מעדכנים אותם בהתאם למדד.

ראובן ריבלין: יש מי שמתנגד לזה?

שי חרמש: לא.

ראובן ריבלין: יש מישהו שרוצה להאיר את עינינו בדבר שאנחנו לא ערים לו?

שי חרמש: לא.

שי חרמש: אומרים לך שזאת טעות.

שירלי אביבי: לפעמים זאת הפחתה ולפעמים זאת העלאה.

מירב תורג'מן: הואיל והוועדה מאשרת את הצו, בתוך שלושה שבועות לפני תום הכנס של הכנסת, הצו הזה תלוי באישור של המליאה עצמה.

ראובן ריבלין: ודאי.

ראובן ריבלין: אז תביאו את זה היום אחר הצהרים.

מירב תורג'מן: אנחנו היום נניח את זה במליאה.

מירב תורג'מן: בדרך כלל אישור של הצו אנחנו מניחים, ואם אין התנגדות, אז הוא מקבל אישור.

מירב תורג'מן: במקרה הספציפי הזה צריך אישור מפורש של המליאה.

שי חרמש: אנחנו מצביעים.

שי חרמש: אושר פה אחד